Nafarroako Parlamentuko Mahaiak, 2018ko otsailaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Ainhoa Unzu Gárate andreak aurkeztutako gaurkotasun handiko galdera, Foruzaingoaren Iruñeko, Altsasuko, Elizondoko, Zangozako eta Tuterako polizia-etxeen garbiketa-zerbitzuaren esleipenari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Hurrengo Osoko Bilkuran izapidetzea.
Iruñean, 2018ko otsailaren 5ean
Lehendakaria: Ainhoa Aznárez Igarza
GALDERAREN TESTUA
Nafarroako Alderdi Sozialista talde parlamentarioari atxikita dagoen foru parlamentari Ainhoa Unzu Gárate andreak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuko Lehendakaritzako, Funtzio Publikoko, Barneko eta Justiziako kontseilariak Osoko Bilkuran ahoz erantzuteko.
2017ko irailean, Foruzaingoaren Iruñeko, Altsasuko, Elizondoko, Zangozako eta Tuterako polizia-etxeen garbiketa-zerbitzua kontratatzeko lizitazioaren iragarpena argitaratu zen.
Aipatu zerbitzuaren esleipena zuzena dela uste al duzu?
Iruñean, 2018ko otsailaren 1ean
Foru parlamentaria: Ainhoa Unzu Gárate
